《台城路六首 其五》
清代·李慈铭

凤城西畔前朝事，禊春又联吟侣。松合香台，草侵荒殿，撩乱风幡铃语。

杏花过雨，正蓝子摇红，丁香含素。庭院深深，磬声不隔燕莺路。

藏云洞今在否。登临孤客迥，难寄愁处。柳绿芦沟，云开蓟镇，依旧青山无数。

悲歌倦旅，看禅榻茶烟，鬓丝如许。好片斜阳，暮钟催客去。

作者简介：李慈铭(1830～1894）晚清官员，著名文史学家。初名模，字式侯，后改今名，字爱伯，号莼客，室名越缦堂，晚年自署越缦老人。会稽（今浙江绍兴）西郭霞川村人。光绪六年进士，官至山西道监察御史。数上封事，不避权要。日记三十余年不断，读书心得无不收录。学识渊博，承乾嘉汉学之余绪，治经学、史学，蔚然可观，被称为“旧文学的殿军”。